jkorsvik/nowiki_second_scrape_merged huggingface dataset:
Zano

Zano (eller Tzazon) (død 15. desember 533) var broren til den vandalske kongen Gelimer.
Da Godas, støttet av den østromerske keiser Justinian den store, erklærte øya Sardinia uavhengig fra Karthago sendte kong Gelimer sin bror Zano dit for å håndtere opprøret. Dette førte til at vandalenes forsvarsstyrke var sterkt redusert da den østromerske generalen Belisarius invaderte Afrika, sommeren 533.
Zano klarte å gjenvinne Sardinia, men samtidih miste Gelimer Afrika og Karthago. Da Zano hørte nyheten om tapet av hovedstaden dro han straks tilbake til Afrika for å hjelpe sin bror. Sammen gjorde de et forsøk på å samle vandalene for å kaste de romerske okkupantene på sjøen. Men slaget ved Tricameron skulle vise seg å bli skjebnesvangert for brødrene. Zano falt på slagmarken og de resterende vandalene enten flyktet eller overga seg.


== Navnet ==
Omtalen som «Zano» kommer fra Edward Gibbons verk «The Decline and Fall of the Roman Empire».
Navnet «Tzazon» blir nevnt i Procopius' krigshistorie.
Hermund Eian

Hermund Løden Eian (født 3. desember 1927 i Roan i Sør-Trøndelag, død 26. januar 1983) var en norsk gårdbruker og politiker (H). Han var stortingsrepresentant for Sør-Trøndelag fra 1969 til sin død i 1983.
Han vokste opp i en fiskerbondefamilie der «maten kom fra gården, og pengene fra havet» som sønn av Halvdan Eian og Lena Nilssen. Han giftet seg i 1950 med Benny Ivarna Wilmann. De fikk fire barn; en av deres døtre giftet seg med høyskolerektor Steinar Nebb. Eian gikk landbruksskole, Hærens sambandsskole og kurs i navigasjon og handel, og arbeidet på gård, drog til sjøs, og drev som handelsreisende i noen år. Han overtok som gårdbruker på Eian i 1959 og moderniserte driften med traktor, nydyrking og nye driftsbygninger. Eian var formann i Roan bondelag og styremedlem i Sør-Trøndelag bondelag.Hermund Eian ble vervet til Høyre i 1959, og var formann i Roan Høyre, styremedlem Sør-Trøndelag Høyre og medlem av kommunal- og distriktspolitiske utvalg i Høyre i 1960- og 1970-årene. Han ble stortingsrepresentant i 1969 og satt sin første periode i Stortingets landbrukskomité, deretter i Stortingets sjøfarts- og fiskerikomité; fra 1973 til 1981 som nestformann, deretter som komitéformann. Han var også medlem av Roan kommunestyre og formannskap fra 1972 til 1975 og medlem av Høyres sentralstyre fra 1981 til sin død. Da Eian døde i 1983, rykket Harald Ellefsen opp til fast representant.


== Referanser ==


== Eksterne lenker ==
(no) Hermund Eian hos Stortinget 
(no) Hermund Eian hos Norsk senter for forskningsdata
Harestuvatnet

Harestuvatnet er et vann ved Harestua sør i Lunner kommune i Viken. Vannet ligger 234 moh. Det er ca. 4 300 m langt og 950 m bredt. Det har en snittdybde på ca. 6 meter og er ca. 15 meter på det dypeste. Arealet er ca. 1,9 km². Vannet har en bestand av abbor, lake, sik, gjedde og ørret samt kreps.
I nordenden av vannet kommer Myllselva fra nordvest og Sveselva fra nord, og danner et fint elvedelta. Her er det mangfoldig vegetasjon, med blant annet stor forekomst av pors.Sommeren 2012 ble det gjennomført en overvåkningsundersøkelse av Harestuvannet, i forbindelse med etablering av nytt renseanlegg for Harestua og Grua. Renseanlegget har utslipp på 9 meters dyp i vannet. Målingene viste at vannet fortsatt er i god til meget god økologisk tilstand. Bakteriemengden er innenfor kravet til badevann, og mengden næringssalter ligger godt innenfor resipientkapasiteten. Dessuten er oksygensituasjonen under vinterisen god.Harestuvannet renner inn i Strykenvatnet ved Stryken i sør og videre inn i tjernet Strekan og derfra ut i Hakadalselva.


== Referanser ==
Bård Jørgen Elden

Bård Jørgen Elden (født 17. juni 1968 i Namdalseid) er en norsk tidligere kombinertløper som representerte Namdalseid IL.
I VM 1989 var han med på laget som vant gull i lagkonkurransen. Elden deltok i vinter-OL for Norge i 1992 i Albertville med 19.-plass i den individuelle konkurransen. Han hadde sin styrke i langrennsløypa og hadde svært ofte beste langrennstid. Etter at den aktive karrieren var slutt, ble han hopptrener (fra 1998) og sportssjef (2003–2006) for det amerikanske kombinertlandslaget. Han trente blant annet Johnny Spillane til VM-tittel i 2003. Våren 2006 overtok han som sportssjef for den norske kombinertlandslaget, og hadde stillinga til 2008. Fra 2009 til 2012 var han trener for Østerrikes kombinertlandslag. Tilsammen i trenerkarrieren var Elden med på 9 medaljer - hvorav 4 gull i VM og OL.
Han er bror av tidligere kombinert- og langrennsløper Trond Einar Elden og tremenning av faren til langrennsløperne Marte Elden og Mari Elden.
Elden ble rangert som nummer 308 på listen over de tusen beste idrettsutøverne i Trøndelag i avisa Nidaros sin kåring i 2022.


== Verdenscupseire ==


== Referanser ==


== Eksterne lenker ==
(de) Bård Jørgen Elden – Munzinger Sportsarchiv 
(en) Bård Jørgen Elden – Olympedia 
(en) Bård Jørgen Elden – Sports-Reference (OL-resultater – arkivert) 
(en) Bård Jørgen Elden – FIS (kombinert)
Gunvor Schnitler

Gunvor Margaret Schnitler (født 8. januar 1930 i Leksvik) er en tidligere, norsk politiker (H) og lærer fra Trondheim. Hun var stortingsrepresentant for Sør-Trøndelag fra 1977 til 1985.


== Liv og virke ==
Hun ble født på slektsgården Moan i Leksvik, men vokste opp på Lilleby i Trondheim. Foreldrene var lagerarbeider og kranfører Ingvald Moe fra Trondheim og husmor Martha Lucie Moan fra Leksvik. Moren var søster av motstandsmennene Jon, Kristoffer og Johan Moan.Hun tok artium i 1949. Hun arbeidet i noen år som lærervikar og kontorassistent.Hun giftet seg i 1951 med daværende murerlærling, senere murmester Johan Schnitler (1926–1996) fra Trondheim, som også var formann i Trøndelag Unge Høyre. De fikk to barn.Gunvor Schnitler var styremedlem i Trondheim Unge Høyre fra 1951 til 1953.Hun tok eksamen ved Trondheim lærerhøgskole i 1966 og senere videreutdannelse i sosialpedagogikk. Etter endt utdannelse var hun lærer i Trondheim og øvingslærer ved lærerhøgskolen.Gunvor Schnitler ble valgt inn i Trondheim bystyre ved «kvinnekuppet» under kommunevalget i 1971, da nesten hele Høyres bystyregruppe ble skiftet ut etter organisert kumulasjon. Schnitler ble leder for Høyres representanter i skolestyret. Ved det neste kommunevalget ble Schnitler forhåndskumulert, og etter valget ble hun medlem av formannskapet. Hun var også viseformann i Trondheim Høyre.Hun var innvalgt på Stortinget fra Sør-Trøndelag fra 1977 til 1985. Hun satt de første årene i Stortingets forsvarskomité, og i 1982 ble hun sekretær i Stortingets sosialkomité. Hun satt også i Stortingets kontrollkomité.Etter tiden på Stortinget gikk hun tilbake til skoleverket. Hun var konsulent for skolesjefen, spesialpedagog ved skoleavdelingen ved en av de psykiatriske institusjonene i Trondheim, og til sist spesialpedagog ved Heimdal videregående skole. Hun gikk av med pensjon i 1997.


== Referanser ==


== Eksterne lenker ==
(no) Gunvor Schnitler hos Stortinget 
(no) Gunvor Schnitler hos Norsk senter for forskningsdata
Trond-Arne Bredesen

Trond-Arne Bredesen (født 4. februar 1967 på Gran, Oppland) er en norsk tidligere kombinertløper som representerte Gran IL på Hadeland.
Under VM 1987 vant han sølv på normaldistansen. Dette var opprinnelig en bronsemedalje, men sølvvinneren, amerikanske Kerry Lynch, ble disket på grunn av doping. I VM 1989 var han med på laget som tok gull i lagkonkurransen, og han tok  bronse på normaldistansen. Bredesen har fire verdenscupseire og vant verdenscupen sammenlagt i 1989.


== Verdenscupseire ==


== Referanser ==


== Eksterne lenker ==
(de) Trond-Arne Bredesen – Munzinger Sportsarchiv 
(en) Trond-Arne Bredesen – Olympedia 
(en) Trond-Arne Bredesen – Sports-Reference (OL-resultater – arkivert) 
(en) Trond-Arne Bredesen – FIS (kombinert)
Johan Syrstad

Johan Syrstad (født 3. februar 1924 i Meldal, Sør-Trøndelag, død 16. desember 2019) var en norsk politiker (Sp). Han ble innvalgt på Stortinget fra Sør-Trøndelag i 1977.
Han var vararepresentant i periodene 1961–1965,  1965–1969,  1969–1973 og  1973–1977.
Syrstad ble i 2010 tildelt Kongens fortjenstmedalje i sølv.


== Stortingskomitéer ==
1981 – 1985 medlem i Den forberedende fullmaktskomitéen
1981 – 1985 nestformann i Landbrukskomitéen
1981 – 1985 medlem i Kontrollkomitéen
1981 – 1985 medlem i Fullmaktskomitéen
1977 – 1981 medlem i Den forberedende fullmaktskomitéen
1977 – 1981 medlem i Kirke- og undervisningskomitéen
1969 – 1973 varamedlem i Valgkomitéen
1969 – 1973 medlem i Justiskomitéen
1969 – 1973 medlem i Justiskomitéen
1969 – 1973 varamedlem i Valgkomitéen
1965 – 1969 medlem i Justiskomitéen


== Referanser ==


== Eksterne lenker ==
(no) Johan Syrstad hos Stortinget 
(no) Johan Syrstad hos Norsk senter for forskningsdata
Takanori Kono

Takanori Kono (født 7. mars 1969) er en tidligere japansk kombinertløper.
To ganger var han med på vinne olympisk gull i lagkonkurransen i kombinert, under OL 1992 i Albertville og OL 1994 på Lillehammer.
Han har én enkeltseier i verdenscupen, fra Oslo i 1993. I tillegg tok han åtte andreplasser og tre tredjeplasser i løpet av karrieren. De beste sammenlagtplasseringene er en tredjeplass fra sesongen 1992/93 og en andreplass sesongen 1993/94.
Han la opp i 1995.


== Referanser ==


== Eksterne lenker ==
(en) Takanori Kono – kategori av bilder, video eller lyd på Commons 
(en) Takanori Kono på Internet Movie Database 
(en) Takanori Kono – Olympedia 
(en) Takanori Kono – Sports-Reference (OL-resultater – arkivert) 
(en) Takanori Kono – FIS (kombinert) 
(en) Takanori Kono – TheSports.org
Jens P. Flå

Jens Pedersen Flå (født 13. februar 1923 i Rennebu, død 31. januar 2002 samme sted) var en norsk gårdbruker og politiker (KrF). 
Han var utdannet ved Tomb jordbruksskole og ble i 1952 gårdbruker på Såggåstad i Rennebu. I 1968 tok han over slektsgården Flå (Bortstuggu) etter sin avdøde bror. Han ble for første gang valgt inn i kommunestyret i Rennebu i 1948, og var ordfører i periodene 1959–1965 og 1967–1973. Han var dessuten medlem av fylkesutvalget, fylkeslandbruksstyret, fylkesskogrådet og fylkeslønnsutvalget i Sør-Trøndelag. Flå var formann i Rennebu KrF 1948–1951 og varaformann i Sør-Trøndelag KrF 1970–1971.Han var stortingsrepresentant fra Sør-Trøndelag i tre perioder, og satt på Stortinget fra 1973 til 1985. Han var vararepresentant i perioden 1969–1973. Flå var en markert EF-motstander, og fikk fast plass på Stortinget etter at Sør-Trøndelag KrF kastet sin sittende stortingsrepresentant, ja-mannen Kristoffer Rein, i en dramatisk nominasjonsprosess i 1973. På Stortinget satt Flå i Finanskomiteen, Valgkomiteen og Kommunal- og miljøvernkomiteen.
Flå var sterkt engasjert innenfor kirke og misjon, og var formann i både Rennebu menighetsråd og Rennebu indremisjonsforening. Han var medredaktør av bøkene Ein såmann gjekk ut og Misjonshistorie for Rennebu for dei siste 150 år, og var også medarbeider i Rennebu Radio.


== Referanser ==


== Eksterne lenker ==
(no) Jens P. Flå hos Stortinget 
(no) Jens P. Flå hos Norsk senter for forskningsdata
Astrid Murberg Martinsen

Astrid Murberg Martinsen (født 8. mai 1932 i Holmestrand, Vestfold, død 11. august 1991) var en norsk politiker (Ap). Hun ble innvalgt på Stortinget fra Vestfold i 1969.
Hun var vararepresentant i perioden 1965–1969.


== Stortingets presidentskap ==
8. oktober 1969 – 30. september 1973  Sekretær i Odelstinget


== Stortingskomitéer ==
1981 – 1985 sekretær i Kontrollkomitéen
1981 – 1985 nestformann i Forbruker- og administrasjonskomitéen
1981 – 1985 medlem i Valgkomitéen
1981 – 1985 medlem i Fullmaktskomitéen
1977 – 1981 medlem i Den forberedende fullmaktskomitéen
1977 – 1981 nestformann i Sosialkomitéen
1977 – 1981 medlem i Den utvidede utenriks- og konstitusjonskomitéen
1977 – 1981 medlem i Valgkomitéen
1973 – 1977 varamedlem i Den forberedende fullmaktskomitéen
1973 – 1977 nestformann i Sosialkomitéen
1973 – 1977 varamedlem i Den utvidede utenriks- og konstitusjonskomitéen
1973 – 1977 medlem i Valgkomitéen
1973 – 1977 medlem i Fullmaktskomitéen
1969 – 1973 medlem i Kirke- og undervisningskomitéen
1969 – 1973 sekretær i Protokollkomitéen


== Eksterne lenker ==
(no) Astrid Murberg Martinsen hos Stortinget 
(no) Astrid Murberg Martinsen hos Norsk senter for forskningsdata
Kenji Ogiwara

Kenji Ogiwara (荻原 健司 Ogiwara Kenji; født 20. desember 1969 i Kusatsu i prefekturet Gunma) er en tidligere japansk kombinertløper og politiker. Han vant 17 verdenscupseire og han har i tillegg tolv andreplasser og to tredjeplasser.
I OL 1994 tok han gull i lagkombinert, noe han også gjorde OL 1992 i Albertville. Han har bronse i sprintøvelsen fra VM 1999 i Ramsau, og han har også to VM-gull for lag henholdsvis fra 1993 og 1995, og to VM-gull på normaldistansen, i 1993 og 1997. I 1995 ble han tildelt Holmenkollmedaljen.
Han er tvillingbroren til Tsugiharu Ogiwara.
Mellom 2004 og 2010 satt han i det japanske parlamentets Overhus for Det liberaldemokratiske partiet. Mellom 2007 og 2008 var han såkalt seimukan (parlametarisk sekretær).


== Liv og virke ==
Ogiwara er fra Kusatsu i prefekturet Gunma, der han begynte med turn som barn. I sjette klasse begynte han med skihopp. Han begynte med kombinert på ungdomsskolen. I 1985 ble han tatt ut på juniorlandslaget. I 1987 deltok han i verdensmesterskapet for juniorer og kom på 39. plass. Neste år kom han på 16. plass. I 1989 fikk han gullmedaljen i Universiaden i Sofia, Bulgaria. Samme år vant han også landsmestertittelen i kombinert ved Universitetsmesterskapet for Waseda-universitetet (Tokyo), der han studerte idrettsvitenskap. Samme år ble han for første gang tatt ut på seniorlandslagets A-lag. Ved Universiaden i 1991 i Sapporo vant han igjen gullmedaljen. I Albertville vant han gullmedaljen sammen med det japanske landslaget. Han vant også gull med landslaget i VM i Falun i 1993, Vinter-OL i Lillehammer i 1994 og i VM i Thunder Bay i 1995. Individuelt vant han Verdenscupen i 1992-1993, 1993-1994 og 1994-1995. I verdensmesterskapet i 1993 og 1997 vant han også gullmedaljen. I Vinter-OL 1998 i Nagano avla han Den olympiske ed.I 2001 ble han tildelt UNESCOs Fair Play-pris.I 2002, etter at han deltok i Vinter-OL i Salt Lake City, la han opp og ble ansatt i byggefirmaet Kitano Kensetsu. Samme år fikk han en spesiell pris av Det japanske skiforbundet for hele sin aktivitet, og en ærespris av Gunma-fylke.I 2004 ble han valgt inn i Overhuset på Det liberaldemokratiske partiets liste. Der satt han i Undervisnings- og vitenskapskomitéen, i Forvaltningskomitéen og i Komitéen for tiltak mot lav natalitet og et aldrende samfunn. Han satt også i Japans olympiske komité som representant for idrettsutøverne, var medlem av meglingsnemnda til samme komité og var rådgiver for Det japanske skiforbundet, men trakk seg tilbake fra alle vervene i 2007.
I 2009 ble han valgt som en av Young Global Leaders på Verdens økonomiske forum i Davos. Samme år, i desember, stilte han ikke opp til gjenvalg i Overhuset.I 2010 ble han direktør for skiavdelingen i Kitano Kensetsu.


== Referanser ==


== Eksterne lenker ==
(en) Kenji Ogiwara på Internet Movie Database 
(de) Kenji Ogiwara – Munzinger Sportsarchiv 
(en) Kenji Ogiwara – Olympedia 
(en) Kenji Ogiwara – Sports-Reference (OL-resultater – arkivert) 
(en) Kenji Ogiwara – FIS (kombinert)
Karen Sogn

Karen Sogn (født 28. april 1931 i Oslo, død 21. oktober 2013 i Lardal, Vestfold) var en norsk politiker (H). Hun representerte Vestfold på Stortinget fra 1977 til 1985.


== Liv og virke ==
Karen Sogn var datter av sagbrukssjef og disponent Hans Thaugland (1896-1972) og husmor Bertha Østby (1891-1972). Hun arbeidet etter examen artium og sekretærkurs i en familiebedrift, før hun flyttet til Lardal i begynnelsen av 1960-årene. Hun var gift med bonde Gunnar Sogn og arbeidet i mange år som bondekvinne på deres gårdsbruk i Lardal.
Sogn var varaordfører i Lardal i perioden 1975–1977 og var innvalgt i Lardals kommunestyre i tre perioder (fra 1967 til 1979). Hun var vararepresentant for Høyre på Stortinget i perioden 1973–1977, og deretter fast representant til 1985.
Etter tiden på Stortingen var hun blant annet nestleder i Voksenopplæringsrådet, styremedlem i Norges landsbruksvitenskapelige forskningsråd og Fylkeslandbruksstyret i Vestfold, og var menighetstsrådsleder i Svarstad og leder for Kirkelig fellesråd i Lardal.


== Stortingskomitéer ==
1981 – 1985 medlem i Landbrukskomitéen
1981 – 1985 medlem i Kirke- og undervisningskomitéen
1981 – 1985 varamedlem i Valgkomitéen
1977 – 1981 medlem i Kirke- og undervisningskomitéen


== Delegasjoner ==
1983 – 1985 Vararepresentant i FNs Generalforsamling
1981 – 1985 Medlem i Stortingets delegasjon til Europarådets parlamentariske forsamling


== Andre offentlige verv ==
Medlem, Ungdoms-  og idrettsnemnda, Lardal (1967–1979)
Varaformann, Kulturstyret, Lardal (1975–1977)
Medlem, Menighetsrådet, Lardal (1975–1977) (formannskapets representant)
Medlem, Forliksrådet, Lardal (1976–1979)
Medlem, Utvalg til å vurdere problemer med skolens innhold (1979–1982)
Medlem, Styret for Norsk voksenpedagogisk institutt (1984–1991)
Nestleder, Voksenopplæringsrådet (1985–1991)
Medlem, Styret for Norges landbruksvitenskapelige forskningsråd (1986–1992)
Varamedlem, Rådet for Distriktenes utbyggingsfond (1986–1991)
Leder, Hovedutvalget for kultur, Lardal (1987–1991)
Nestleder, Fylkeslandbruksstyret i Vestfold (1991–1995)
Leder, Svarstad menighetsråd (1993–2005)
Leder, Kirkelig Fellesråd, Lardal (1997–2005)


== Tillitsverv i partier ==
Medlem, Styret for Lardal Høyre (1967–1991)
Medlem, Styret for Vestfold Høyre (1974–1985)
Formann, Vestfold Høyrekvinner (1974–1977)
Medlem, Vestfold Høyres politiske utvalg (1974–1985)
Gruppefører, Høyres kommunestyregruppe i Lardal (1975–1977)


== Tillitsverv i organisasjoner ==
Medlem,  Styret i Svarstad bondekvinnelag (1965–1973)
Medlem,  Styret i Vestfold husflidslag (1972–1976)


== Andre administrative verv ==
Medlem, Styret for Sparebanken NOR, region Vestfold (1986–1998)
Medlem, Representantskapet for Samuel Montagu A/S (1990–1992)


== Referanser ==


== Eksterne lenker ==
(no) Karen Sogn hos Stortinget 
(no) Karen Sogn hos Norsk senter for forskningsdata 
(en) Karen Sogn hos Europarådets parlamentarikerforsamling
Alf Martin Bjørnø

Alf Martin Bjørnø (født 10. november 1923 i Brunlanes, Vestfold, død 2. august 1991) var en norsk politiker (Ap). Han ble innvalgt på Stortinget fra Vestfold i 1973.


== Stortingskomitéer ==
1981 – 1985 sekretær i Sjøfarts- og fiskerikomitéen
1981 – 1985 medlem i Den utvidede utenriks- og konstitusjonskomitéen
1977 – 1981 medlem i Sjøfarts- og fiskerikomitéen
1977 – 1981 varamedlem i Valgkomitéen
1973 – 1977 medlem i Landbrukskomitéen


== Referanser ==


== Eksterne lenker ==
(no) Alf Martin Bjørnø hos Stortinget 
(no) Alf Martin Bjørnø hos Norsk senter for forskningsdata
Ingvar Bakken

Ingvar Henry Bakken (1920-1982) var en norsk skogsarbeider og politiker (Ap) fra Øymark/Marker i Østfold. Han ble innvalgt på Stortinget fra Østfold i 1958, og satt på Stortinget i sju perioder til sin død i 1982. Han var også ordfører i hjemkommunen; i Øymark i fire perioder 1947–63 og i nykommunen Marker i én periode 1964–67. 


== Eksterne lenker ==
(no) Ingvar Bakken hos Stortinget 
(no) Ingvar Bakken hos Norsk senter for forskningsdata
Stryken

Stryken er en gard og ei grend ved sørenden av Harestuvatnet i Lunner kommune i Viken fylke. Tettstedet ligger ved riksvei 4 og er et stoppested på Gjøvikbanen. Det er utgangspunkt for turer i Nordmarka og Romeriksåsene både om sommeren og vinteren.Det var harde kamper ved Stryken gård under det tyske felttoget i april 1940.


== Referanser ==
Gullesfjorden

Gullesfjorden er en fjordarm på Hinnøya i Kvæfjord kommune i Troms. Den er en fortsettelse av Kvæfjorden og har innløp mellom Ålneset og Stormulen sør for Kveøya. Fjorden strekker seg drøyt 30 kilometer inn til Gullesfjordbotn, og er sammen med Kanstadfjorden nær ved å dele Hinnøya i to over Gullesfjordeidet. Åtte kilometer inne i fjorden går fjordarmen Austerfjorden inn mot øst. Den største øya i fjorden er Forøya.Navnet kommer fra det nordsamiske navnet Guollesvuotna som betyr fiskerik fjord (guolli = fisk). Tidligere har også navnet "Gullholmsfjörðr" vært brukt..


== Grender ==
Bebyggelsen langs fjorden er todelt. Den ytre delen av fjorden er bebygd kun på østsiden, med grendene Hemmestad og Refsnes. Veien stopper ved Kjengsnes ytterst på sørsida av Austerfjorden. Den indre delen av fjorden er bebygd hovedsakelig langs vestsiden, med grendene Flesnes, Bogen, Gambogen, Langvassbukt, Bømark og Våtvoll. Innerst i fjorden er det bebyggelse også på østsiden, med veiforbindelse fra Gullesfjordbotn til grendene Moelv og Gullholm.
Fra Langvassbukt går fylkesvei 83 gjennom Gullesfjorden til Harstad over fergesambandet Flesnes–Refsnes, samt Europavei 10 fra Gullesfjordbotn (Lofastkrysset) til Lødingen og Lofoten. Riksvei 85 går fra Gullesfjordbotn mot Sigerfjorden og videre til Sortland og Vesterålen. Fylkesvei 103 går fra Gullesfjordbotn til Gullholm.


== Fjell ==
Gullesfjorden er omgitt av høye fjell, mange av dem rager over 900 meter over havet. Det høyeste fjellet er Reinspælen (1 118 moh.).
Fjellsidene er bratte og rasutsatte. På grunn av snøskredfare fra Pøylfjellet hender det at fylkesvei 83 mellom Langvassbukt og Flesnes stenges, og fergesambandet Flesnes–Refsnes anløper da også Forøysætran ved Langvassbukt. Også Bogklubben og Våtvoll er skredutsatte områder. Skjelltindan (923 moh.) og Reinfjellet (907 moh.) blir overvåket av NGU som potensielt ustabile fjellområder, med fare for bevegelse og skred ut i fjorden.Mange av fjellene rundt fjorden er spisse tinder og egger, men Reinfjellet (907 moh.) skiller seg ut ved å ha et viddelignende landskap på toppen. Dette viser at fjellet har ligget høyere enn isen i siste istid.


== Referanser ==


== Eksterne lenker ==
(en) Gullesfjorden – kategori av bilder, video eller lyd på Commons
Liv Stubberud

Liv Stubberud (født 29. mai 1930 i Rakkestad, Østfold, død 16. september 1997) var en norsk politiker (Ap). Hun ble innvalgt på Stortinget fra Østfold i 1973 og møtte som fast representant fram til 1985.
Hun var vararepresentant i periodene 1965–1969 og  1969–1973.


== Stortingskomitéer ==
1981 – 1985 medlem i Valgkomitéen
1981 – 1985 medlem i Samferdselskomitéen
1981 – 1985 varamedlem i Valgkomitéen
1977 – 1981 varamedlem i Den utvidede utenriks- og konstitusjonskomitéen
1977 – 1981 medlem i Forsvarskomitéen
1973 – 1977 medlem i Forsvarskomitéen


== Eksterne lenker ==
(no) Liv Stubberud hos Stortinget 
(no) Liv Stubberud hos Norsk senter for forskningsdata